CELEX: 62015TN0182
Language: ro
Date: 2015-04-13 00:00:00
Title: Cauza T-182/15: Acțiune introdusă la 13 aprilie 2015 – Sopra Steria Group/Parlamentul

10.8.2015   
            
            
               RO
            
            
               Jurnalul Oficial al Uniunii Europene
            
            
               C 262/29
            
         Acțiune introdusă la 13 aprilie 2015 – Sopra Steria Group/Parlamentul
   (Cauza T-182/15)
   (2015/C 262/39)
   Limba de procedură: engleza
   
      Părțile
   
   
      Reclamantă: Sopra Steria Group SA (Annecy-le-Vieux, Franța) (reprezentanți: A. Verlinden, R. Martens și J. Joossen, avocați)
   
      Pârât: Parlamentul European
   
      Concluziile
   
   Reclamanta solicită Tribunalului:
   
               —
            
            
               anularea deciziilor Parlamentului European adoptate la o dată necunoscută, notificate prin scrisorile din 13 februarie 2015, prin care IBI IUS a fost exclusă pentru lotul 2, iar STEEL a fost exclusă pentru lotul 3 în procedura de achiziții publice PE/ITEC-ITS14;
            
         
               —
            
            
               declararea nulității contractului(contractelor) încheiate cu alți ofertanți ca urmare a acestor decizii de excludere;
            
         
               —
            
            
               obligarea Parlamentului European la plata cheltuielilor de judecată, inclusiv cheltuielile pentru consiliere juridică, suportate de reclamantă.
            
         
      Motivele și principalele argumente
   
   În susținerea acțiunii, reclamanta invocă un motiv întemeiat pe încălcarea de către Parlamentul European a principiilor transparenței, proporționalității și egalității de tratament, astfel cum sunt prevăzute la articolul 102 alineatul (1) din Regulamentul financiar, pe încălcarea criteriilor de excludere, astfel cum sunt prevăzute la articolul 107 alineatul (1) literele (a) și (b) din Regulamentul financiar, pe încălcarea articolului 158 alineatul (3) din Normele de aplicare, pe încălcarea de către Parlamentul European a propriului caiet de sarcini pentru ITS14, ceea ce determină astfel nulitatea deciziilor adoptate la o dată necunoscută, notificate prin scrisorile din 13 februarie 2015, prin care IBI IUS a fost exclusă pentru lotul 2, iar STEEL a fost exclusă pentru lotul 3 al ITS14.
   În prima parte a unicului motiv invocat, reclamanta susține că Parlamentul European nu a aplicat corect propriul caiet de sarcini pentru ITS14 și cerința procedurală generală a patere legem quam ipse fecisti și a încălcat articolul 107 alineatul (1) litera (a) din Regulamentul financiar prin excluderea reclamantei și, în consecință, a consorțiilor IBI IUS pentru lotul 2 și STEEL pentru lotul 3 al ITS14, ca urmare a unei pretinse (și neprobate) omisiuni de a furniza informații Parlamentului European.
   În cea de a doua parte a unicului motiv invocat (cerere subsidiară), reclamanta susține că Parlamentul European a încălcat principiile transparenței, proporționalității și egalității de tratament (nediscriminării), astfel cum sunt prevăzute la articolul 102 alineatul (1) din Regulamentul financiar, prin excluderea reclamantei și, în consecință, a consorțiilor IBI IUS pentru lotul 2 și STEEL pentru lotul 3 al ITS14, ca urmare a unei pretinse (și neprobate) omisiuni de a furniza informații Parlamentului European.